PRIMĂRIA COMUNEI MACEA
PRIMAR



REFERAT DE APROBARE 
NR.2291/03.03.2023
Al PROIECTULUI DE HOTĂRÂRE nr.32/2023	
[bookmark: _Hlk129003408]privind aprobarea Contractului de delegare a gestiunii unor activități componente ale serviciului de salubrizare

           Subsemnatul Ciprian-Gheorghe-Otlăcan, în calitate de primar al comunei Macea, 
analizând propunerea Asociației de Dezvoltare Intercomunitară Sistem Integrat de Gestionare a Deseurilor Județul Arad (ADI-SIGD ARAD) , in cadrul căreia Comuna Macea are caliatea de membru asociat, consider necesară și oportună  colectarea separată și transportul separat al deşeurilor municipale și al deşeurilor provenite din activități comerciale din industrie . Serviciile care sunt supuse delegării de către ADI-SIGD ARAD sunt :
A) colectarea separată și transportul separat al deşeurilor municipale și al deşeurilor similare provenind din activități comerciale din industrie și instituţii, inclusiv fracţii colectate separat, fără a aduce atingere fluxului de deşeuri de echipamente electrice și electronice, baterii și acumulatori.
B) activitatea de organizare a tratării mecano-biologice a deșeurilor municipale și a deșeurilor similare va fi tratată în regulamentul elaborat pentru operarea stațiilor de compostare, transfer, sortare.
C) activitatea de operare/administrare a staţiilor de transfer pentru deșeurile municipale și deșeurile similare, denumită în conformitate cu SMIDS ARAD - Delegarea prin Concesiune a activității de operare/administrare a staţiilor de transfer pentru deşeurilor municipale și deșeurile similare, depozitare controlată a deşeurilor municipale, inclusiv transportul pănă la staţiile de sortare/compostare, sau depozitul conform existent gestionat actualmente de S.C. FCC Environment România S.R.L., operator autorizat. Staţiile de transfer sunt situate în localităţile Bârzava, Sebiș, Ineu-Mocrea (stație complexă) și Chișineu Criș, iar stația de compostare este situată în localitatea Arad - va fi tratată în regulamentul elaborat pentru operarea stațiilor de compostare, transfer, sortare.
D) sortarea deşeurilor municipale și a deşeurilor similare în staţiile de sortare; Staţiile de sortare, parte componentă a sistemului sunt situate în localitatea Ineu (Mocrea) și în Municipiul Arad. La stația de sortare Ineu (Mocrea) se desfășoară și activități de transfer, compostare în conformitate cu SMIDS ARAD, inclusiv transportul de la această stație complexă la depozitul conform existent - va fi tratată în regulamentul elaborat pentru operarea stațiilor de compostare, transfer, sortare.
            ADI-SIGT propune încheierea și semnarea Contractului de delegare a gestiunii unor activități componente ale serviciului de salubrizare, respectiv colectarea separată și transportul separat al deșeurilor municipale din județul Arad, ZONA 1, cu operatorul RETIM ECOLOGIC SERVICE SA, ca urmare a procedurii de negociere fără publicarea prealabilă a unui anunț de participare.
         Tariful pentru mediu rural propus este în valoare de 7,88 lei/persoană/lună cu TVA (tarif salubrizare în valoare de 6,70 lei/persoană/lună cu TVA  la care se adaugă contribuția pentru economia circulară în valoare de 1,18 lei/persoană/lună), va fi compus din:
· activitatea de colectare și transport deșeuri:
· reziduale 2,45 lei/persoană/lună la care se adaugă TVA;
· reciclabile hârtie/carton 0,58 lei/persoană/lună la care se adaugă TVA;
· reciclabile plastic/metal 0,53 lei/persoană/lună la care se adaugă TVA;
· reciclabile sticlă 0,13 lei/persoană/lună la care se adaugă TVA;
· operarea stației de sortare pentru deșeuri:
· reciclabile 0,35 lei/persoană/lună la care se adaugă TVA;
· operarea depozitului conform:
· deșeuri reziduale 1,48 lei/persoană/lună la care se adaugă TVA;
· contribuția pentru economia circulară 1,09 lei/persoană/lună pentru cantitățile de deșeuri reziduale;
· contribuția pentru economia circulară 0,08 lei/persoană/lună pentru cantitățile de deșeuri reciclabile care rezultă după aplicarea indicatorilor de performanță la stația de sortare;
· deșeuri reziduale 0,11 lei/persoană/lună la care se adaugă TVA pentru cantitățile care rezultă după aplicarea indicatorilor de performanță la stația de sortare. 

             O dată cu semnarea/aprobarea în şedinţa AGA a Regulamentului, UAT- urile membre ale ADI SIGD Arad, asumă faptul că restul serviciilor specifice serviciului de salubrizare, în afara celor cuprinse în  Regulament ca parte componentă a gestiunii ADI-SIGD ARAD, vor fi gestionate de către fiecare UAT membru individual, în conformitate cu prevederile din  Legea nr. 101/2006 și Legea nr. 51/2006 și a legislaţiei conexe acestor acte normative.
	În considerarea celor expuse, propun Consiliului local Macea să avizeze și să aprobe Proiectul de hotărâre  nr.32/ 03.03. 2023, privind aprobarea Contractului de delegare a gestiunii unor activități componente ale serviciului de salubrizare, în forma propusă de inițiator.

INIȚIATOR ,
PRIMAR, Ciprian-Gheorghe Otlăcan

